b'\n_START_ARTICLE_\nAnd\xc5\xbeejus Lipskis\n_START_SECTION_\nBiografija\n_START_PARAGRAPH_\nLenkijos bajor\xc5\xb3 Lipski\xc5\xb3 gimin\xc4\x97s atstovas, herbo \xe2\x80\x9eGrabe\xe2\x80\x9c savininkas. Kalvininsto Jano Lipskio ir Reginos Semiakovskos s\xc5\xabnus. Buvo aukl\xc4\x97jamas kalvinizmo dvasioje. Po moksl\xc5\xb3 Lenkijoje i\xc5\xa1vyko \xc4\xaf u\xc5\xbesien\xc4\xaf. Studijavo teis\xc4\x99 Strasburgo ir Geidelbergo universitetuose. 1592 metais gavo juristo laipsn\xc4\xaf. V\xc4\x97liau per\xc4\x97jo \xc4\xaf katalikyb\xc4\x99._NEWLINE_1596 met\xc5\xb3 vasar\xc4\x85 palaikant R. Tulickiui gavo karaliaus kanceliarijos ra\xc5\xa1tininko pareigyb\xc4\x99, o taip karali\xc5\xa1ko teismo asesoriaus. 1599 metais And\xc5\xbeejus Lipskis buvo \xc4\xaf\xc5\xa1ventintas \xc4\xaf \xc5\xa1ventikus._NEWLINE_Kaip karaliaus sekretorius (nuo 1601 met\xc5\xb3) And\xc5\xbeejus Lipskis buvo pasiuntiniu \xc4\xaf imperijos seim\xc4\x85 Regensburge ir vykd\xc4\x97 \xc4\xafvairias diplomatines funkcijas. 1602 metais jis i\xc5\xa1va\xc5\xbeiavo \xc4\xaf Rom\xc4\x85, kur 1605 met\xc5\xb3 baland\xc5\xbeio 14 d. gavo Romos kanoni\xc5\xa1kos teis\xc4\x97s laipsn\xc4\xaf. Gr\xc4\xaf\xc5\xbe\xc4\x99s \xc4\xaf Lenkij\xc4\x85 tapo Gniezno ir Plocko kusto\xc5\xa1u, Krokuvos scholastiku ir kanauninku. 1617 metais jis gavo Lucko vyskupo titul\xc4\x85. 1618 metais And\xc5\xbeejus Lipskis buvo paskirtas Kar\xc5\xabnos pakancleriu, o 1620 metais, po Stanislovo \xc5\xbdolkievskio mirties u\xc5\xbe\xc4\x97m\xc4\x97 Kar\xc5\xabnos did\xc5\xbeiojo kanclerio pareigyb\xc4\x99. 1623 metais jis tapo Kujavijos vyskupu, o 1630 metais buvo paskirtas Krokuvos vyskupu._NEWLINE_Juridini\xc5\xb3 vadov\xc4\x97li\xc5\xb3 ir knyg\xc5\xb3 ir karaliaus \xc5\xbdygimanto III Vazos valdymo istorijos autorius. Reformat\xc5\xb3 vienuolyno Vroclaveke \xc4\xafk\xc5\xabr\xc4\x97jas. Vavelio katedroje perstat\xc4\x97 \xc5\xa0vento Motiejaus ir \xc5\xa0vento Mateu\xc5\xa1o koply\xc4\x8di\xc4\x85 (\xc5\xa1iandien vadinasi Lipskio koply\xc4\x8dia), kurioje jis buvo palaidotas po 1631 met\xc5\xb3 rugs\xc4\x97jo 4 d. mirties.'